Pärnu Spordiliidu 2017.a. liikmete aastaruande- ja valimiskoosolek.

Protokoll 06.novembril 2017.a. Pärnu Linnavalitsuse 3. Korruse saalis. Algus kell 18.00 ja lõpp 20.00.Esindatud oli 43 liikmest 24. Häältelugemiskomisjon: Tatjana Jaanson ja Marika Tikkerbär.

Koosoleku juhatajaks valiti Enn Hallik ja protokollijaks Leili Kukk.

PÄEVAKORD

1. Info riigipoolsest huvihariduse ja –tegevuse toetusest - Pärnu Linnavalitsuse hariduse- ja kultuuriosakonna spetsialist Kadri Rebane. (10 – 15 min.)
2. Info Maksu- ja Tolliametilt sporti puudutavatest maksu muudatustest - spetsialist Airi Lepassar. (30 min.)

Kohvipaus 5 min.

1. Pärnu Spordiliidu 2016.a. juhatuse aruanne – Enn Hallik.
2. Pärnu Spordiliidu 2016.a. finantsaruanne – Leili Kukk
3. Küsimused ja sõnavõtud.
4. Pärnu Spordiliidu juhatuse valimine.
5. Pärnu Linnavalitsuse hariduse- ja kultuuriosakonna spetsialist Kadri Rebane tutvustas tegevuste kava 01.09.2017-31.12.2017. Prioriteedid lepiti kokku arvestades 2014.a. uuringu „Noorte vaba aja sisustamise võimalused Pärnu linnas“ tulemusi ja huvikoolide juhtide (nii munitsipaal- kui erahuvikoolid) 16.08.2017 toimunud nõupidamisel tehtud ettepanekuid. (tegevuste kava Pärnu LV kodulehel).

Sarnane süsteem jätkub ka järgmisel aastal. Klubidelt oodatakse rohkem taotlusi.

1. Sporti puudutavad maksumuudatused (lisatud ettekandja slaidid).
2. Enn Halliku ettekanne (lisal).
3. Finantsaruanne (saab tutvuda Pärnu SL kontoris).
4. Pärnu JPK Vapruse juhtuse esimees Jaak Roossoni sõnum oli, et jääda Pärnus spordijuhtimisega samale tasemele kui seni. Ta rõhutas ka, et treenerite kulu on kõige suurem ja leping treeneriga peaks olema sõlmitud pikemaks ajaks. Tatjana Jaanson ja Helju Sutt kiitsid Pärnu Spordiliidu juhatuse koostööd Pärnu Linna spordinõuniku Uno Koortiga heaks. Nad leidsid, et spordi rahastamine Pärnus on väga hea võrreldes teiste linnadega.
5. Senise 9 liikmelise Pärnu Spordiliidu juhatuse tööd hinnati väga heaks. Vastu hääli ei olnud ja üksmeelselt otsustati, et juhatus töötab koos järgmised kaks aastat sama koosseisuga.

Juhtuse koosseis: Enn Hallik, Tiit Aasma, Mait Käbin, Matti Killing, Rauno Kirschbaum, Jüri Saar, Helju Sutt, Kai Esna ja Marika Tikkerbär.

Koosoleku juhataja Enn Hallik, protokollija Leili Kukk.